# data[].attributes.headline
Ερώτηση 5: Δημιουργήστε μια παρουσίαση που να αποτυπώνει τις κατακτήσεις των γυναικών τους τρεις τελευταίους αιώνες. 

# data[].attributes.subject
Ερώτηση 5: Δημιουργήστε μια παρουσίαση που να αποτυπώνει τις κατακτήσεις των γυναικών τους τρεις τελευταίους αιώνες. 

# data[].attributes.body
Το γυναικείο κίνημα εξασφάλισε στη γυναίκα σημαντικές κατακτήσεις δια μέσου των αιώνων. Ωστόσο άραγε η θέση της γυναίκας στη σύγχρονη κοινωνία είναι προνομιακή ή επιβαρυμένη ; Πώς η γυναίκα μπόρεσε σταδιακά να κατακτήσει μια σημαντική θέση σε μία κοινωνία, στην οποία τον πρώτο λόγο και τον τελευταίο τον έχει ο άντρας; Μετά από αγώνες αιώνων, η γυναίκα στις αρχές του 19ου αιώνα κατάκτησε δικαίωμα και μέρισμα στις εργασιακές υποχρεώσεις, ισότητα στην πολιτική σκηνή, ενώ συνεχίζει να παραμένει ο στυλοβάτης της οικογενειακής εστίας, φέροντας στους ώμους της την υποχρέωση να είναι γυναίκα, μάνα, εργαζόμενη. Μέχρι το 19ο αιώνα ο κανόνας  στις παραδοσιακές κοινωνίες ήταν ότι η γυναίκα είναι κατώτερη από τον άνδρα και ανήκε στην εξουσία του. Η μεγάλη αλλαγή ήρθε τον 19ο αιώνα όταν η γυναίκα άρχισε να εργάζεται έξω από το σπίτι. Παρά τις άθλιες συνθήκες δουλειάς, το εξοντωτικό ωράριο και την απάνθρωπη μεταχείριση άρχισε να κατακτά τη θέση της στην κοινωνία.

A.Hθέση της γυναίκας κατα την διάρκεια της Τουρκοκρατίας(19ος αιώνας)

Η γυναίκα σταδιακά βγαίνει και δουλεύει εκτός σπιτιού . Εργάζεται σε υφαντουργεία , κλωστήρια καθώς επίσης και βοηθα στις γεωργικές δουλειές . Όταν ο κλοιός αρχίζει και γίνεται ασφυκτικός κατα την Τουρκοκρατία κρινεται αναγκαία η παρουσία και η συνεισφορά των γυναικών στον πόλεμο . Πολλές γυναίκες κατέλαβαν αξιώματα όπως ‘Καπετάνισσες’ όπως η Μπουμπουλίνα , η Μαντώ Μαυρογένους κτλ . Εφοδίαζαν επίσης τους άντρες στα βουνά τους επονομαζώμενους ‘κλέφτες’ με τροφή και ενδύματα

Β.Η θέση της γυναίκας μετά την  απελευθέρωση

Η γυναίκα όπως προαναφέρθηκε απέδειξε την αξία της με τις συνεισφορές της . Ωστόσο δεν μπόρεσε να γίνει αυτεξούσια και δεν μπορούσε ούτε κατα διάνοια να συναγωνιστεί τον άντρα . Δουλειά της ήταν η συντήρηση του νοικοκυριού , παραμένει χρέος της η υποταγή της στον αντρα του σπιτιού και η ανατροφή των παιδιών της .

Γ. Η θέση της γυναίκας τον 2Οο αιωνα

Η γυναίκα  είχε την υποχρέωση να φροντίζει τη σωστή λειτουργία του σπιτιού , αλλά και των γεωργικών ασχολιών. Κύριες ευθύνες της ήταν η καθαριότητα του σπιτιού, οι οικιακές εργασίες και η ανατροφή των παιδιών. Συνεπώς, κατείχε τους ρόλους της μητέρας της συζύγου και της νοικοκυράς, από τους οποίους αντλούνταν πολλές αρμοδιότητες. δεν έχει κανένα απολύτως δικαίωμα.

Παρ’ όλα αυτά, η κοινωνική της θέση ήταν, σαφώς, υποβαθμισμένη και τα δικαιώματά της δεν αντιστοιχούσαν στις υποχρεώσεις της. Αρχικά, παρατηρούμε πως δεν αμείβεται για τις υπηρεσίες που προσφέρει. Αυτό συμβαίνει, επειδή αυτές θεωρούνται δεδομένες για μία γυναίκα ακόμα και στις μέρες μας. Επιπλέον, δεν συμμετέχει καθόλου στα κοινά και στα κοινωνικά και πολιτικά ζητήματα. Έτσι, δεν έχει δικαίωμα ψήφου, αλλά ούτε και εκλεξιμότητας, δηλαδή δεν μπορεί να συμμετέχει στις διάφορες εκλογές ως υποψήφια. Τέλος, δεν έχει δικαίωμα επιλογής τρόπου ζωής και, άρα, δεν μπορεί να πάρει κάποιες ατομικές αποφάσεις για θέματα που σήμερα θεωρούμε δεδομένα. Για παράδειγμα, ο σύντροφός της διαλέγεται από τους γονείς της κοπέλας, ενώ σε κάποιες περιπτώσεις επιβάλλεται από μικρή ηλικία. Οι γυναίκες ήταν καταδικασμένες να μένουν αγράμματες καθώς η μόρφωση τους ήταν απαγορευένη εφόσον προορίζονταν για συζύγους και μητέρες . Έτσι υιοθετήθηκε η άποψη ότι η εκπαίδευση τους ήταν άχρηστη . Στην οικογενειακή τους ζωή δεν είχαν δικαίωμα να αντιλέγουν στον άντρα τους διότι αυτό που ισχυριζόταν ο άντρας δεν υπήρχε περίπτωση να είναι λάθος κατα την γνώμη τους. Από αυτή την περίοδο, αρχίζουν να γίνονται κάποια γυναικεία κινήματα για την καλυτέρευση των συνθηκών διαβίωσής τους και για αποδοχή ορισμένων δικαιωμάτων. Σταδιακά, απαιτείται εξίσωση των δύο φίλων που κατοχυρώνεται και από τα διεθνή ατομικά δικαιώματα. Πάντως, μέχρι τις αρχές του 20ου αιώνα, η γυναίκα ήταν απολύτως υποταγμένη στον άντρα, είτε αυτός ήταν ο σύζυγος είτε ο πατέρας της.

Δ.Η θέση της γυναίκας τον 21ο αιώνα

Η γυναίκα του 21ου αιώνα δεν έχει καμία σχέση με την  γυναίκα των δυο περασμένων αιώνων  . Είναι πλέον αυτεξούσια , έχει δικαίωμα του εκλέγειν  και εκλέγεσθαι , δεν υπηρετεί πλεον τον άντρα καθώς σε πολλές σύχρονες οικογένειες βλέπουμε πως η γυναίκα εργάζεται και ο άντρας αναλαμβάνει το νοικοκυριό . Δεν είναι υποχρεωμένες να υιοθετούν και να υποστηρίζουν την γνώμη του συζύγου τους . Επίσης δεν υπάρχει πλέον τόσο εμφανής διάκριση του φύλου και θα μπορούσαμε να πούμε ότι πλέον η γυναίκα είναι ισάξια με τον άντρα . Εν τέλει η σύγχρονη γυναίκα δίνει μεγάλη βαρύτητα στην μόρφωσή της , συναντούμε πολλές πτυχιούχες και πολλές φορές με μεγάλη καριέρα είτε πολιτικου και επαγγελματικού τομεα είτε κάποιας καλής τέχνης που πολλές φορές οδηγεί στο να παραμελήσει το σπίτι αφήνοντας τον άντρα να το αναλάβει.

# data[].attributes.headline
Ερώτηση 4:  Τι διαφορετικό έπραξε η Ρήνη ( Η τιμή και το χρήμα) σε σχέση με τις υπόλοιπες; Ποιον τύπο γυναίκας αντιπροσωπεύει και σε ποιες κυρίαρχες αντιλήψεις αντιστέκεται;

# data[].attributes.subject
Ερώτηση 4:  Τι διαφορετικό έπραξε η Ρήνη ( Η τιμή και το χρήμα) σε σχέση με τις υπόλοιπες; Ποιον τύπο γυναίκας αντιπροσωπεύει και σε ποιες κυρίαρχες αντιλήψεις αντιστέκεται;

# data[].attributes.body
Η Ρήνη αντιπροσωπεύει σε μεγάλο βαθμό τον τύπο γυναίκας στις αρχές του 20ου αιώνα. Το γεγονός ότι θυσιάζει τη δική της ευτυχία πηγαίνοντας με το παιδί του Αντρέα στα ξένα, ώστε να μην αδικήσει οικονομικά τις αδερφές της, δείχνει ηθική ανωτερότητα. Όμως, αντιτίθεται σε κάποιες ηθικές αξίες της εποχής της, διότι άφησε να την επισκεφτεί ο Αντρέας και μετά η ίδια πήγε στο σπίτι του. Μπορεί να χαρακτηριστεί με αυτήν την πράξη αρκετά θαρραλέα, γιατί ήξερε ότι θα την συζητήσουν. Ακόμα, αντιστάθηκε στους γονείς της που τελικά την άφησαν να παντρευτεί αυτόν που ήθελε, δίνοντας τα αναγκαία χρήματα. Αυτό συνέβη γιατί ο τρόπος που έγινε αυτή η συμφωνία δεν άρμοζε στην αξιοπρέπειά της και στην αγάπη που ήθελε να δώσει και να πάρει. Στο τέλος συνειδητοποίησε ότι δεν την αγαπούσε πραγματικά και νοιαζόταν μόνο για το χρήμα. Εκείνη δεν ήθελε η ευτυχία της να ορίζεται από αυτό και έτσι αρνήθηκε.

# data[].attributes.headline
Ερώτηση 3: Θεωρείτε καταλυτικά τα αίτια που οδήγησαν την Φραγκογιαννού στις πράξεις της; (Η Φόνισσα)

# data[].attributes.subject
Ερώτηση 3: Θεωρείτε καταλυτικά τα αίτια που οδήγησαν την Φραγκογιαννού στις πράξεις της; (Η Φόνισσα)

# data[].attributes.body
Τα αίτια που οδήγησαν την Φραγκογιαννού να πράξει έτσι ήταν πολλά. Αρχικά, μεγάλωσε με δυσβάσταχτες συμπεριφορές προς αυτήν από τους γονείς της. Την είχαν ως δούλα και τους υπηρετούσε. Δεν ένιωσε ποτέ το σεβασμό και την αγάπη. Ακόμα, αφού είχε μεγαλώσει σε φτωχή οικογένεια δεν είχε ευκαιρίες για μια καλή ζωή. Ύστερα που μεγάλωσε, την πάντρεψαν και για μια ακόμη φορά αντιμετώπισε την εξουσία του άνδρα της που την είχε πάλι ως δούλα. Είχε αναλάβει πλήρη ευθύνη για τα παιδιά της και αργότερα για τα εγγόνια της. Σύμφωνα με τις εμπειρίες της ως παιδί και μετά ως μιας γυναίκας φτωχικής οικογένειας εκείνης της εποχής, είχε αναπτύξει την εντύπωση ότι ήταν καλύτερο να μην ζουν τα κορίτσια για να μην περάσουν τα βάσανά της. Οι αντιδράσεις της θεωρούνται υπερβολικές παρόλο που έπασχε από μεγάλη ψυχική καταπίεση και ψυχικά τραύματα. Τελικά, δεν μπορεί με καμία δικαιολογία να φτάσει στο σημείο να αφαιρεί ζωές αθώων κοριτσιών επειδή είχε εκείνη ένα άσχημο παρελθόν.

# data[].attributes.headline
Ερώτηση 2: Ποια άποψη διατυπώνει ο Λασκαράτος; (η προίκα). Χαρακτηρίστε αυτή τη τοποθέτηση.

# data[].attributes.subject
Ερώτηση 2: Ποια άποψη διατυπώνει ο Λασκαράτος; (η προίκα). Χαρακτηρίστε αυτή τη τοποθέτηση.

# data[].attributes.body
Ο Λασκαράτος πιστεύει ότι οι κόρες που ζουν σε μια οικογένεια είναι εγκλωβισμένες και δυστυχισμένες. Η μόνη τους ευκαιρία να ξεφύγουν, είναι να παντρευτούν και οι γονείς να δώσουν την προίκα στο γαμπρό. Όμως, για να μαζευτούν τα απαραίτητα για να δοθεί η προίκα, απαιτούνται πολλές θυσίες. Η κόρη στερείται την ψυχαγωγία της, τα φορέματά της, το γιατρό της όταν είναι άρρωστη και τη διατροφή της. Αυτό έχει ως αποτέλεσμα να μετατρέπεται σε δούλα μόνο και μόνο για να μαζέψει το προικιό της. Αλλά ακόμα και αν παντρευτεί φεύγοντας από τους γονείς της, ξαναγίνεται δούλα στο σπίτι του άνδρα της. Συνεπώς, ο συγγραφέας υποστηρίζει ότι οι γονείς δεν πρέπει να μεταχειρίζονται τα παιδιά τους οι οικογένειες σαν να είναι εμπορεύσιμα και να τα δίνουνε σε κάποιον άλλον για την άνεσή του. Έτσι, θυσιάζεται η ψυχή των παιδιών χωρίς λόγο, επειδή απλά συνηθίζεται να παντρεύονται. Όμως, αν έδειχναν, τονίζει ο Λασκαράτος, περισσότερη αγάπη στις κόρες τους, δε θα ήθελαν να φύγουν από το σπίτι συντόμως. Αλλά θα περίμεναν διαλέγοντας μόνες τους τον ιδανικό γαμπρό γι αυτές.

# data[].attributes.headline
Ερώτηση 1: Να αναφερθείτε στα βάσανα που αντιμετωπίζουν οι γυναικείες μορφές των παραπάνω κειμένων και ποια η στάση τους 

# data[].attributes.subject
Ερώτηση 1: Να αναφερθείτε στα βάσανα που αντιμετωπίζουν οι γυναικείες μορφές των παραπάνω κειμένων και ποια η στάση τους 

# data[].attributes.body
Η θέση της γυναίκας μέσα στην οικογένεια ως κόρη ή ως μητέρα τον 17ο και τον 18ο αιώνα ανεξάρτητα από την οικονομική της κατάσταση χαρακτηριζόταν από την απόλυτη εξάρτηση είτε από τον πατέρα είτε από το σύζυγο. Η γεννησή της και μόνο δημιουργούσε υποχρεώσεις και βάσανα στην οικογένεια, γεγονός που την καθιστούσε ανεπιθύμητη. Ακόμα και όταν η γυναίκα έιχε υψηλή καταγωγή και μόρφωση δεν διέφερε σχεδόν καθόλου από τις υπόλοιπες γιναίκες. Ο πατέρας τη μεγάλωνε με απόλυτη πειθαρχία και υπακοή στις εντολές του εντός του σπιτιού, διότι η φήμη της ανύπαντρης παρθένας ήταν σημαντική για την μελλοντική αποκατάστασή της. Ούτε η μάνα της δεν είχε δικαίωμα γνώμης, πόσο μάλλον και η ίδια για το γαμπρό. Ο σκοπός της οικογένειας ήταν να προετοιμάσει το κορίτσι για την υποταγή του στον άνδρα, στα παιδιά και στα εγγόνια του.Από τη στιγμή της γέννησής της, η κόρη θεωρούνταν ιδιοκτησία του πατέρα και αργότερα του συζύγου. Ο πατέρας θυσίαζε τα πάντα προκειμένου να μαζευτεί η προίκα, ώστε να παντρευτεί η κόρη του. Τυχερή ή άτυχη η κόρη, μη γνωρίζοντας το σύζυγό της, πολλές φορές ο σύζυγος αδυνατούσε να στηρίξει αυτή και την οικογένειά της. Η ίδια ήταν πολύ ικανή να μεγαλώσει τα παιδιά της και να βοηθήσει τον άνδρα της στο επάγγελμά του αλλά με τις ίδιες πεποιθήσεις που μεγάλωσε εκείνη. Ετσι, συγκέντρωνε χρήματα για την προίκα της κόρης της και τη συμβούλευε για τη ζωή της. Η έλλειψη οικογενειακής αγάπης, μόρφωσης και φροντίδας της γυναίκας οδηγούσε στην αυτοκτονία ή στο γάμο. Αυτό συνέβαίνε διότι η γυναίκα έβρισκε ως μόνη λύση για να ελευθερωθεί από το σπίτι της την παντρειά, παρόλο που θα είχε την ίδια μοίρα με πρίν. Ακόμα, η φήμη της παντρεμένης ήταν εξίσου σημαντική. Οι περισσότερες γυναίκες της εποχής ήταν υποταγμένες στο πρεπρωμένο τους, άλλες πάλι αντιστάθηκαν στον πατέρα και στις αξίες της εποχής τους. Αναζητούσαν την αγάπη, την εκτίμηση, το σεβασμό και την ισότητα από το νέο τους σύντροφο, έτσι όπως θα έπρεπε να γίνεται πάντα.